
Mestský súd Bratislava II 22P/4/2025 1225200216 14. 05. 2025 Mgr. Anna Križáková ECLI:SK:MSBA2:2025:1225200216.9
ROZSUDOK V MENE SLOVENSKEJ REPUBLIKY Mestský súd Bratislava II v konaní vedenom sudkyňou Mgr. Annou Križákovou, v právnej veci starostlivosti súdu o maloleté dieťa: T. N., narodené XX.XX.XXXX, bytom u matky, zastúpené kolíznym opatrovníkom - Úrad práce, sociálnych vecí a rodiny Bratislava, so sídlom Vazovova 7/A, 816 16 Bratislava, dieťa rodičov: matka - Z. N., narodená XX.XX.XXXX, trvale pobytom U. XX, XXX XX C., zastúpená - SMOLKA & LAMAČKA advokáti s.r.o., IČO: 53 924 118, so sídlom Mlynské nivy 58, 821 08 Bratislava, a otec - A.. B. N., narodený XX.XX.XXXX, trvale pobytom S. C. E. XX, XXX XX C., na návrh otca o zmenu úpravy výkonu rodičovských práv a povinností, takto rozhodol: I. Súd s c h v a ľ u j e rodičovskú dohodu v nasledujúcom znení: Maloletá T. N., nar. XX.XX.XXXX sa zveruje do striedavej osobnej starostlivosti oboch rodičov tak, že počas bežného školského roka bude matka zabezpečovať osobnú starostlivosť o maloletú od stredy v párnom kalendárnom týždni od 08:00 hod. do piatka v nepárnom kalendárnom týždni do 08:00 hod. a otec bude zabezpečovať osobnú starostlivosť o maloletú od piatka v nepárnom kalendárnom týždni od 08:00 hod. do stredy v párnom kalendárnom týždni do 08:00 hod. Miestom prevzatia a odovzdania maloletej bude v dňoch, kedy sa maloletá nachádza v materskej škole alebo škole, materská škola alebo škola, ktorú maloletá navštevuje, v ostatných dňoch bydlisko matky. Počas vianočných prázdnin bude zabezpečovať osobnú starostlivosť otec každý párny rok od 23.12. od 10:00 hod. do 25.12. do 12:00 hod. a následne od 26.12 od 12:00 hod. do 30.12. do 18:00 hod. a každý nepárny rok od 25.12 od 12:00 hod. do 26.12. do 12:00 hod. a následne od 30.12. od 18:00 hod. do 6.1. do 18:00 hod. a matka každý nepárny rok od 23.12. od 10:00 hod. do 25.12. do 12:00 hod. a následne od 26.12 od 12:00 hod. do 30.12. do 18:00 hod. a každý párny rok od 25.12 od 12:00 hod. do 26.12. do 12:00 hod. a následne od 30.12. od 18:00 hod. do 06.01. do 18:00 hod. Počas letných prázdnin bude zabezpečovať osobnú starostlivosť otec každý kalendárny rok od 01.07. od 08:00 hod. do 08.07 do 08:00, od 15.07 od 08:00 do 22.07 do 08:00, od 29.7 od 08:00 do 05.08 do 08:00, od 12.08 od 08:00 do 19.08 do 08:00 a od 26.08 od 08:00 do 29.08 do 08:00 hod. Počas letných prázdnin bude zabezpečovať osobnú starostlivosť matka každý kalendárny rok od 08.07 od 08:00 do 15.07 do 08:00, od 22.07 od 08:00 do 29.07 do 08:00, od 05.08 od 08:00 do 12.08 do 08:00, od 19.08 od 08:00 do 26.08 do 08:00; od 29.08 od 08:00 hod. platí režim striedavej starostlivosti počas bežného školského roka. Miestom prevzatia a odovzdania maloletej bude počas vianočných a letných prázdnin bydlisko odovzdávajúceho rodiča.
Každý z rodičov je povinný v stanovenom čase odovzdať maloleté dieťa do osobnej starostlivosti druhého rodiča s jeho základnými osobnými vecami a dieťa riadne na osobnú starostlivosť druhého rodiča pripraviť. Zastupovať maloletú a spravovať jej majetok budú obaja rodičia. Otec sa zaväzuje prispievať na výživu maloletej T. namiesto doterajšej sumy 280,- eur sumou 200,- eur mesačne a to vždy do 15. dňa v mesiaci k rukám matky maloletej. II. Týmto rozhodnutím sa menia rozsudky Okresného súdu Bratislava V č. k. 61P/183/2021-61 zo dňa 30.06.2022 vo výrokoch I a II a Mestského súdu Bratislava II č. k. 22P/23/2023-194 zo dňa 18.01.2024 vo výroku I. III.
Žiaden z účastníkov
n e m á nárok na náhradu trov konania.
Poučenie: Proti tomuto rozsudku odvolanie nie je prípustné (§ 368 Civilného sporového poriadku /CSP/). Ak povinný dobrovoľne neplní čo mu ukladá vykonateľné rozhodnutie, oprávnený môže podať návrh na exekúciu podľa zákona č. 233/1995 Z. z. o súdnych exekútoroch a exekučnej činnosti v znení neskorších predpisov, alebo návrh na súdny výkon rozhodnutia vo veciach maloletých podľa § 383 a nasl. CMP. Rozhodnutie neobsahuje odôvodnenie (§ 221 písm. a) CSP v spojení s ustanovením § 2 ods. 1 CMP).

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2025:1225200216.9 (dáta aktuálne k 15. 11. 2026). Záväzné je znenie zverejnené súdom.




